BG
L 102/66
Официален вестник на Европейския съюз
17.4.2023 г.
РАЗДЕЛ 2 Определяне на стоките, за които не съществува риск, и отмяна на Решение № 4/2020
Член 5 Предмет В настоящия раздел се определят правилата за прилагане на член 5, параграф 2 от Протокола по отношение на: a) условията, при които се счита, че стока, въведена в Северна Ирландия от държави извън Съюза, няма да бъде обект на търговска преработка в Северна Ирландия; б) критериите, при които се счита, че за стока, въведена в Северна Ирландия от държави извън Съюза, не съществува риск впоследствие да бъде изпратена в Съюза.
Член 6 Нетърговска преработка За целите на член 5, параграф 2, първа алинея, буква а) и член 5, параграф 2, трета алинея, буква а) от Протокола преработката на дадена стока се счита за нетърговска, когато: a) лицето, което подава декларация за допускане за свободно обращение на тази стока или за чиято сметка се подава такава декларация („вносителят“), е имало общ годишен оборот от по-малко от 2 000 000 GBP през последната пълна финансова година; или б) преработката се извършва в Северна Ирландия и има за единствена цел: i)
продажбата на храни на краен потребител в Обединеното кралство;
ii) строителство, при което преработените стоки съставляват постоянна част от конструкция, изградена и разположена в Северна Ирландия от вносителя или от определен последващ субект; iii) пряко предоставяне на получателя на здравни услуги или грижи в Северна Ирландия от вносителя или от определен последващ субект; iv) дейности с нестопанска цел в Северна Ирландия на вносителя или от определен последващ субект, при които няма последваща продажба на преработената стока; или v) крайната употреба на фуражи в помещения, разположени в Северна Ирландия, от вносителя или от определен последващ субект.
Член 7 Критерии, при които се счита, че за дадена стока не съществува риск впоследствие да бъде изпратена в Съюза 1.
За дадена стока се приема, че не съществува риск впоследствие да бъде изпратена в Съюза, когато се счита, че тя не е обект на търговска преработка в съответствие с член 6 от настоящото решение, и когато: a) в случай на стоки, въведени в Северна Ирландия от друга част на Обединеното кралство чрез директен транспорт, i)
митото, дължимо съгласно Общата митническа тарифа на Съюза, е равно на нула; или
ii) вносителят е получил разрешение в съответствие с членове 9—11 от настоящото решение да въведе тази стока в Северна Ирландия за продажба или крайна употреба от крайни потребители, намиращи се в Обединеното кралство, включително когато тази стока е била обект на нетърговска преработка в съответствие с член 6 от настоящото решение преди продажбата или крайната ѝ употреба от крайните потребители; или iii) е изпратена в колетна пратка; и аа) е с нетърговски характер и се изпраща от частно лице на друго частно лице, пребиваващо в Северна Ирландия; или